b'\n_START_ARTICLE_\nEi\xc5\xbeens Zemmers\n_START_PARAGRAPH_\nEi\xc5\xbeens Zemmers (8. november 1843 Limba\xc5\xbei l\xc3\xa4hedal \xe2\x80\x93 17. detsember 1906 Valmiera) oli l\xc3\xa4ti bakterioloog, mikrobioloog ja loomaarstiteadlane._NEWLINE_Ta oli Katvari m\xc3\xb5isa aedniku poeg._NEWLINE_Ta l\xc3\xb5petas 1865 Tartu Veterinaariainstituudi ja t\xc3\xb6\xc3\xb6tas samas \xc3\xb5ppej\xc3\xb5una, alates 1876 professorina. Ta diagnoosis esimesena trihhinelloosi (kassil, 1868) ning kirjeldas kanade s\xc3\xbcngamoosi (1870)._NEWLINE_Zemmers avastas 1872 siberi katku tekitaja spoorilise arengustaadiumi ning t\xc3\xb5estas, et inimene v\xc3\xb5ib nakatuda tuberkuloosihaige veise liha v\xc3\xb5i piima toiduks tarvitades._NEWLINE_Tema vend Aleksandris Zemmers oli samuti Tartu Veterinaariainstituudi professor.'